Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 754/14/5511	Žilina, 11.3.2015
EEČ : 2-43-1258-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 310,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: Základná škola s materskou školou, Dunajov č. 235, Dunajov, IČO: 42216095 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-1604/ZZ-ZA-2014.
Na tom skutkovom základe, že dňa 24.07.2014 v dobe okolo 21.55 hod. v Žiline na ulici XXXXX v pobočke spoločnosti XXXXX, IČO: XXXXX, ako brigádnik počas prevádzky a manipulácie s balíkmi odcudzil prepravovaný balík č. 06535005926282, ktorého obsahom bolo zariadenie značky LG D821 Nexus 5 16GB, White, IMEI: 353490061832669, tak, že pri vykladaní balíkov z prepravnej klietky do nákladného priestoru prepravného vozidla určeného na ďalší rozvoz, si predmetný balík vo vozidle odložil tak, aby ho našiel, po vyložení balíkov z klietky si pripravený predmetný balík v nákladnom priestore vozidla vložil pod bundu, vyniesol ho z vozidla a po skončení nočnej smeny po 03.00 hod. dňa 25.07.2014 si balík priniesol domov, kde zistil, že jeho obsahom je zariadenie LG Nexus 5, ktoré následne prostredníctvom uverejneného inzerátu na stránke bazos.sk predal v Žiline na Solinkách pred OC MAX, čím svojim konaním spôsobil spoločnosti XXXXX, XXXXX, XXXXX, IČO: XXXXX, škodu vo výške 310,-EUR. 

Odôvodnenie: 
	Poverený príslušník PZ Obvodné oddelenie PZ XXXXX - západ uznesením pod sp. zn. ČVS:ORP-1604/ZZ-ZA-2014 zo dňa 01.09.2014 podľa § 199 odsek 1 Trestného poriadku začal trestné stíhanie a dňa 31.10.2014 podľa § 206 odsek 1 Trestného poriadku vzniesol obvinenie XXXXX, narodenému XXXXX obvinenie pre prečin krádeže podľa § 212 ods. 1 Trestného zákona, ktorého sa dopustil na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov.

Obvinený XXXXX sa ku skutku priznal, uviedol, že skutočnosti, ktoré sú mu kladené za vinu, sa zakladajú na pravde. Skutok vykonal tak, ako je to uvedené v skutkovej vete predmetného uznesenia. 

Spoločnosť XXXXX si uplatnila v prípravnom konaní škodu vo výške 310,-EUR. 

Obvinený XXXXX a poškodená spoločnosť XXXXX, v zast. XXXXX, uzavreli dňa 14.01.2015 pred probačným a mediačným úradníkom Okresného súdu XXXXX dohodu o zmieri, v rámci ktorej  obvinený vyhlásil, že spáchal skutok, ktorý mu je kladený za vinu. Poškodený súhlasil s takýmto ukončením veci, pričom vyhlásil, že od obvineného požaduje uhradiť spôsobenú škodu vo výške 310,-EUR. Uhradením vzniknutej škody budú nároky poškodeného úplne uspokojené.  

Obvinený XXXXX so zmierom súhlasil, za svoje skratové konanie sa úprimne ospravedlnil a spôsobenú škodu dňa 27.02.2015 uhradil v celej výške na účet spoločnosti XXXXX, teda vo výške 310,- EUR. Úhradu vzniknutej škody splnomocnený zástupca poškodenej spoločnosti XXXXX potvrdil na základe telefonického rozhovoru dňa 11.03.2015. 

Obvinený so zmierom výslovne súhlasil, pričom nie sú odôvodnené pochybnosti o tom, že tak urobil slobodne, vážne a určito. Poškodený s uzavretím zmieru výslovne súhlasil. 

Obvinený zložil na účet Krajskej prokuratúry v Žiline peňažnú čiastku vo výške 120,- EUR, určenú na všeobecne prospešné účely, z ktorej suma vo výške 60,- EUR je určená štátu na peňažnú pomoc poškodeným podľa osobitného  zákona a zvyšná suma vo výške 60,- EUR je určená pre Základnú školu s materskou školou, Dunajov č. 235, Dunajov, IČO: 42216095, XXXXX vedený v Prima banke, a.s., XXXXX, pričom táto peňažná suma nie je zrejme neprimeraná závažnosti spáchaného prečinu.

Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol do dnešného dňa súdom potrestaný. 

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Trestného poriadku pre rozhodnutie o schválení zmieru a zastavení trestného stíhania.
	
Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie za splnenia podmienok uvedených v § 220 odsek 1 písmeno a) až písmeno c) Trestného poriadku. 

Na základe vyššie uvedených skutočností som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu nie je prípustná sťažnosť.

JUDr. Martin Kokles
prokurátor